Nahuatlių kalba
Nahuatlių kalba (arba kitaip – actekų kalba) – tai susijusių kalbų ir tarmių, priklausančių jutų-actekų kalbų šeimai, grupė. Ši kalba paplitusi centrinėje Meksikoje, ja kalba maždaug 1,5 mln. žmonių. XIV–XVI a. buvo vartojamas piktografinis raštas, turintis hieroglifų elementų. Žodžiai gali būti kaitomi priesagomis, priešdėliais ir pirmojo skiemens dvejinimu. Vardažodžiai turi nežymimąsias ir savybines formas bei distributyvą. Meksikoje kartu su ispanų kalba ir dar 62 kitomis indėnų kalbomis nahuatlių kalba turi oficialų statusą. Šia kalba kalbėjo actekai, jų vartotas kalbos variantas vadinamas klasikine nahuatlių kalba.